ເປີດສາກການແຂ່ງຂັນງານກິລາ ແລະ ສິລະປະ-ວັນນະຄະດີ ນັກຮຽນມັດທະຍົມສຶກສາ ທົ່ວແຂວງບໍລິຄຳໄຊ ຄັ້ງທີ 3 ປະຈຳສົກຮຽນ 2015-2016 ຢ່າງເປັນທາງການ ເພື່ອເປັນການສ້າງຂະບວນການຄໍານັບຮັບຕ້ອນກອງປະຊຸມໃຫຍ່ ຜູ້ແທນທົ່ວປະເທດ ຄັ້ງທີ 10 ຂອງພັກປະຊາຊົນ ປະຕິວັດລາວ ແລະ ວັນສ້າງຕັ້ງກອງທັບປະຊາຊົນລາວ ຄົບຮອບ 67 ປີ ພ້ອມທັງສົ່ງເສີມນັກກິລາໄດ້ມີການພັດທະນາ ແລະ ກຽມຄວາມພ້ອມຈັດງານກິລານັກຮຽນມັດທະຍົມສຶກສາ ທົ່ວປະເທດ ຄັ້ງທີ 6 ທີ່ແຂວງບໍລິຄຳໄຊ ຮັບກຽດເປັນເຈົ້າພາບ ໃນຕົ້ນປີ 2017.
ລັດຖະບານລາວ ໄດ້ວາງ 7 ຍຸດທະສາດ ໃນການການພັດທະນາເສດຖະກິດ-ສັງຄົມ ໄລຍະ 10 ປີຂ້າງໜ້າ (2016-2025)ແນໃສ່ປະກອບສ່ວນສຳຄັນໃຫ້ເສດຖະກິດຂະຫຍາຍຕົວຕໍ່ເນື່ອງ ແລະ ໝັ້ນທ່ຽງດ້ວຍຈັງຫວະ ສະເລ່ຍ 7,5 ເປີເຊັນຕໍ່ປີ, ເສດຖະກິດມະຫາພາກມີສະຖຽນລະພາບ, ຄວາມທຸກຍາກສືບຕໍ່ຫຼຸດລົງ ແລະຊີວິດການເປັນຢູ່ຂອງປະຊາຊົນໄດ້ຮັບການຍົກລະດັບດີຂຶ້ນ.
ພະແນກສຶກສາທິການ ແລະ ກິລາ (ສກຂ) ແຂວງໄຊຍະບູລີ ຈັດພິທີປະກາດການຈັດຕັ້ງຄະນະອໍານວຍການໂຮງຮຽນມັດທະຍົມອ້ອມຂ້າງແຂວງ ແລະ ເມືອງໄຊຍະບູລີ ໃນຕອນເຊົ້າວັນທີ 15 ມງກອນ ຜ່ານມາ ທີ່ຫ້ອງປະຊຸມ ພະແນກດັ່ງກ່າວ, ໂດຍການເປັນກຽດເຂົ້າຮ່ວມຂອງທ່ານ ນາງ ບຸນພັກ ອິນທະປັນຍາ ຄະນະປະຈໍາພັກແຂວງ, ຮອງເຈົ້າແຂວງໄຊຍະບູລີ, ທ່ານ ບຸນຄົງ ພົງສະຫວັນ ຮອງເລຂາພັກເມືອງ, ຮອງເຈົ້າເມືອງໄຊຍະບູລີ, ມີຮອງຫົວໜ້າພະແນກສຶກສາທິການ ແລະ ກິລາແຂວງ, ຫົວໜ້າຫ້ອງການສຶກສາທິການ ແລະ ກິລາເມືອງ, ຜູ້ອໍານວຍການໂຮງຮຽນ, ຫົວໜ້າຂະແໜງ, ຫົວໜ້າສູນອ້ອມຂ້າງພະແນກ ພ້ອມດ້ວຍວິຊາການທີ່ກ່ຽວຂ້ອງເຂົ້າຮ່ວມ.
ວິທະຍາໄລພະລະສຶກສາ (ວພສ) ໄດ້ຈັດປະຖົມນິເທດການເຝິກຫັດວິຊາຊີບຄູພະລະສຶກສາ ສົກຮຽນ 2015-2016 ໃນວັນທີ 19 ມັງກອນ ຜ່ານມາ ທີ່ວິທະຍາໄລພະລະສຶກສາ ນະຄອນຫຼວງວຽງຈັນ ໂດຍໃຫ້ກຽດເຂົ້າຮ່ວມຂອງທ່ານ ຄໍາພັນ ອ່ອນພັນ ຮອງຫົວໜ້າກົມພະລະ ແລະ ສິລະປະສຶກສາ, ທ່ານ ເກດ ພັນລັກ ຮອງຫົວໜ້າກົມສ້າງຄູ ກະຊວງສຶກສາທິການ ແລະ ກິລາ, ທ່ານ ອິນຕອງ ເລີດສິນໄຊ ຜູ້ອຳນວຍການວິທະຍາໄລພະລະສຶກສາ, ມີຜູ້ຕາງໜ້າຈາກກົມມັດທະຍົມສຶກສາ ກະຊວງສຶກສາທິການ ແລະ ກິລາ, ຮອງຜູ້ອຳນວຍການ, ຫົວໜ້າຫ້ອງການວິຊາການ-ຮອງຫົວໜ້າຫ້ອງການວິຊາການ, ຫົວໜ້າໜ່ວຍງານພັກ ແລະ ອົງການຈັດຕັ້ງມະຫາຊົນ, ຫົວໜ້າໜ່ວຍງານຄຸ້ມຄອງຫໍພັກນັກສຶກສາ ພ້ອມດ້ວຍນັກສຶກສາຄູພະລະສຶກສາເຂົ້າຮ່ວມ.